Informasjon til foreldre med barn i SFO

# Flere vil ha mulighet til å få lavere pris i SFO

Stavanger kommune endrer ordning for lavere pris i SFO. Dette skjer etter behandling i utvalg for oppvekst og utdanning 28.09.2022 sak 64/22.

**Alle søknader som er sendt inn til skoleåret 2022/2023 skal vurderes på ny, søkere som har sendt inn søknadskjema trenger ikke søke på ny.** Lavere pris gis ut fra den ordningen som er best for søker.

Stavanger kommune har fra 1. oktober 2022 to ordninger for lavere pris

Søknader vil bli vurdert ut fra begge ordningene. Lavere pris gis ut fra den ordningen som er best for søker.

1. Den nasjonale ordningen for lavere pris er slik at ingen familier skal betale mer enn maksimalt seks prosent av familiens samlede skattbare inntekt for en SFO-plass.

Skoleåret 2022/2023 gjelder følgende:

100% plass i SFO: er familiens samlede skattbare inntekt under 492 800 kroner, gis lavere pris.

60% plass i SFO: er familiens samlede skattbare inntekt under 347 233 kroner, gis lavere pris

Samlet skattbar inntekt under 347 233 kroner gir lavere og lik pris for SFO 100% plass og SFO 60% plass.

1. Lokal ordning for lavere pris har familiens samlede skattbare inntekt kombinert med antall voksne og antall barn under 18 år, som satser og kriterier for lavere pris.

|  |  |  |
| --- | --- | --- |
| Antall barn under 18 år | 1 voksen | 2 voksne |
| 1 | 277 500 kr | 435 000 kr |
| 2 | 370 000 kr | 522 000 kr |
| 3 | 462 500 kr | 695 000 kr |
| 4 | 555 000 kr | 700 000 kr |
| 5 | 647 500 kr | 780 000 kr |

Dersom lavere pris innvilges:

SFO 100% plass vil koste kr. 794 per måned

SFO 60% plass er gratis

Dersom søknaden om lavere pris blir innvilget, gjelder den for ett skoleår av gangen. Ved nytt skoleår 2023/2024 behandles søknaden på ny.

Informasjon om ordningene og lenke til søknadsskjema ligger på kommunes nettside:

[SFO - skolefritidsordningen | Stavanger kommune](https://www.stavanger.kommune.no/barnehage-og-skole/sfo---skolefritidsordningen/)